# **DECIZIA ETAPEI DE ÎNCADRARE**

## Nr. din *06.03.2018*

Ca urmare a solicitării de emitere a acordului de mediu adresate de **BALÁZS – FÜLÖP KATALIN ÎNTREPRINDERE INDIVIDUALĂ**, cu sediul în com. Remetea, Str. Balás Jenő, Nr. 36, Județul Harghita, , înregistrată la APM Harghita cu nr. 625/25.01.2018, completată la nr. 1539 din 19.02.2018 și 1725 din 23.02 2018 în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de 06.03.2018, că proiectul „**Construire spălătorie și vulcanizare auto**” propus a fi amplasat în jud. Harghita, com. Lăzarea, FN nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2 la pct. 10.lit a –proiecte de dezvoltare a unităților /zonelor industriale

b) Criterii de selecţie pentru stabilirea necesităţii efectuării evaluării impactului asupra mediului conf. Anexa nr. 3 din HG 445/2010 :

* 1. **Caracteristicile proiectului:**

1. Mărimea proiectului:

Prin proiect se realizează o boxă pentru spălătorie auto cu un loc și o boxă pentru vulcanizare cu un loc pentru autovehicule. În exteriorul clădirii se va amenaja zonă pentru spălătorie auto, pentru vehicule mai mari, neacoperit – pentru un vehicul.

**Utilități:**

- *Alimentare cu apa al obiectivului se va realiza prin racord la reţeaua comunală de apă potabilă.*

*-* *Apele uzate menajere* de la grupurile sanitare și apele tehnologice preepurate vor fi evacuate în canalizarea menajeră a localității.

- Încălzirea unității se va realiza cu o centrală termică amenajată la parterul clădirii, care urmează să deservească toate încăperile şi să asigure temperaturi ambientale corespunzătoare activităţilor prevăzute. Pentru prepararea apei calde menajere se va folosi și un sistem de panouri solare, legat în paralel cu centrala termică.

1. Cumularea cu alte proiecte: nu este cazul.
2. Utilizarea resurselor naturale:

-Pamânt provenit din săpăturile pentru fundații

-Agregate minerale (nisip, pietriș) provenite din balastiere.

-Apă

-Material lemnos folosit pentru cofraje și material lemnos de calitate superioară

pentru realizarea șarpantei acoperișului.

1. Producţia de deşeuri:

Pe perioada de construire rezultă următoarele deșeuri:

* + uleiuri de motor
  + ambalaje de hârtie şi carton
  + ambalaje de material plastice
  + ambalaje de lemn
  + ambalaje metalice
  + filtre ulei
  + resturi de beton
  + lemn
  + deşeuri metalice
  + pământ şi pietre
  + deşeuri biodegradabile.

Modul de gospodărire a deșeurilor:

* deşeuri menajere sau asimilabile: în interiorul incintei se vor organiza puncte de colectare prevăzute cu containere de tip pubelă. Periodic, acestea vor fi eliminate prin intermediul firmelor specializate şi abilitate. Cantitatea de deşeuri generate de o persoană în timpul fazei de construcţie este estimată la 0.35 kg/zi.
* deşeuri metalice: se vor colecta temporar în incintă, pe platforme special amenajate. Vor fi valorificate în mod obligatoriu prin unităţi specializate de prestări servicii;
* deşeuri materiale de construcţii: din punct de vedere al potenţialului contaminant, aceste deşeuri nu ridică probleme deosebite (fiind vorba în special de resturi de beton). În ceea ce priveşte valorificarea şi eliminarea lor se pot propune mai multe metode: valorificarea locală în pavimentul drumului de acces, depunerea în gropile de împrumut ajunse la cota finală de exploatare, utilizarea ca material inert în cadrul depozitelor de deşeuri din zonă;
* hârtia, cartonul, lemnul şi plasticul vor fi colectate şi depozitate separat de celelalte deşeuri, în vederea valorificării;
* filtre ulei, uleiuri de motor, deşeuri de vopsele: deşeuri cu potenţial periculos atât asupra mediului înconjurător, cât şi a manipulanţilor, ce vor fi stocate şi depozitate corespunzător în vederea valorificării. Se va păstra o evidenţă strictă şi vor fi predate unităţilor de recuperare specializate.

În perioada în care va funcționa spălătoria și vulcanizarea pentru colectarea selectivă tuturor

categoriilor de deșeuri generate va fi amenajat un spațiu special pentru recipiente, acest spațiu va fi ușor accesibil și din interiorul parcelei, dar și din direcția străzii în vederea predării acestora spre valorificare către operatori autorizați cu care societatea are încheiat precontracte. Evidența gestiunii deșeurilor se va ține în conformitate cu prevederile HG 856/2002.

1. Emisii poluante, inclusiv zgomotul şi alte surse de disconfort:

-emisii în aer:

Având în vedere că sursele de poluare asociate activităţilor care se vor desfăşura în faza de

execuţie sunt surse libere, mobile, deschise şi au cu totul alte particularităţi decât sursele aferente unor activităţi industriale sau asemănătoare, nu se poate pune problema unor instalaţii de captare -epurare - evacuare în atmosferă a aerului impurificat şi a gazelor reziduale. Lucrările de organizare a şantierului trebuie să fie corect concepute şi executate, cu dotări moderne care să reducă emisia de noxe în aer, apă şi pe sol. Concentrarea lor într-un singur amplasament este benefică, diminuând zonele de impact şi favorizând o exploatare controlată şi corectă.

-zgomot:

În condiţii de activitate normală, nivelul de zgomot în zona amplasamentului şi la limita

acestuia este mai mic decât nivelul de zgomot admisibil. Procesele tehnologice de execuţie a

lucrărilor implică folosirea unor grupuri de utilaje cu funcţii adecvate. Aceste utilaje în lucru

reprezintă surse de zgomot şi vibraţii.

În perioada de execuţie, sursele de zgomot sunt grupate după cum urmează:

* în fronturile de lucru, zgomotul este produs de funcţionarea utilajelor de construcţii

specifice lucrărilor (excavări şi curăţiri în amplasament, realizarea structurilor

proiectate, etc.) la care se adaugă aprovizionarea cu materiale.

* pe traseele din şantier şi din afara lui, zgomotul este produs de circulaţia

autovehiculelor care transportă materiale necesare execuţiei lucrărilor.

-apă

În perioada de construcţie, sursele posibile de poluare a apelor sunt cauzate de execuţia

propriu-zisă a lucrărilor, traficul de şantier şi organizarea de şantier. Astfel, principalele surse de poluare a apelor sunt reprezentate de:

* apele uzate menajere, rezultate de la grupurile sanitare şi din igienizări care au loc în

cadrul organizării de șantier;

* ape uzate provenite din pierderile tehnologice de la prepararea betoanelor şi spălarea

padocurilor în care sunt depozitate temporar uneltele, agregatele, utilajele etc;

* apele meteorice căzute pe platforma de lucru ale organizării de şantier;
* scurgerile accidentale de la utilaje şi mijloace de transport;
* manevrarea defectuoasă a autovehiculelor care transportă diverse tipuri de materiale

sau a utilajelor în apropierea cursurilor de apă poate conduce la producerea unor

deversări accidentale;

* În cadrul şantierului, în perioadele cu ploi abundente, pot apărea unele eroziuni

provocate de apele de şiroire.

În perioada de exploatare a obiectivului, amlasamentul se va racorda la rețele de utilități

publice, alimentarea amplasamentului cu apă se va asigura din rețeaua publică de apă, apele uzate vor fi evacuate în sistemul public de canalizare.

Pentru evacuarea apelor uzate provenite de la atelierul auto (atelier de vulcanizare) va fi

prevăzut un separator de hidrocarburi, astfel evitându-se deversarea în sistemul public de canalizare a apelor poluate cu amestecuri de hidrocarburi ușoare, în special benzină, motorină, uleiuri, etc.

Separatorul de hidrocarburi este destinat preepurării apelor meteorice uzate colectate de pe

autostrazi, centuri orase, platforme industriale, parcări auto, hale de producție, depozite, stație distribuție carburanți, **spălatorii auto**, etc., parametrii apelor preepurate la evacuare încadrându-se în cerințele normativei tehnice românești NTPA 001/2005, motiv pentru care acestea pot fi deversate într-un emisar, receptor natural sau în rețeaua de canalizare puclic. Functie de debitele de ape uzate ce trebuiesc preepurate pot fi alese variante constructive diverse: cu retentie totală, cu bypass sau baterii de separatoare.

1. Riscul de accident, ţinându-se seama în special de substanţele şi de tehnologie utilizate

Lucrările de execuţie presupun utilizarea unor categorii de materiale care pot fi încadrate în

categoria substanţelor toxice şi periculoase.

Produsele cele mai frecvent folosite sunt:

* carburanţii utilizaţi de utilaje şi de mijloacele de transport;
* lubrifianţi (uleiuri, vaselină);
* lacuri, vopseluri, diluanţi.

Manipularea, depozitarea şi transportul acestor substanţe chimice se vor realiza numai cu

respectarea prevederilor fişelor de securitate ale fiecărui produs utilizat şi a normelor de protecţia muncii. Depozitarea substanţelor inflamabile sau explozive se va realiza cu respectarea strictă a normelor legale specifice. Lubrifianţii se vor păstra în recipiente din plastic şi se vor depozita în spaţii special amenajate. Vopselurile, lacurile şi diluanţii se vor transporta cu mijloace care permit protejarea produsului împotriva radiaţiilor solare şi intemperiilor şi care respectă reglementările în vigoare privind transportul produselor inflamabile. Se vor păstra în recipiente metalice, marcate cu semne avertizoare; se vor depozita în spaţii curate, aerisite, sigure, ferite de foc, de radiaţii solare şi de intemperii.

**2**. **Localizarea proiectului**:

2.1. utilizarea existentă a terenului:Terenul se află în subzona S2-zonă serviciil, conform Certificatului de Urbanism nr. 12/20.04.2017, emis de Comuna Lăzarea.

2.2. relativa abundenţă a resurselor naturale din zonă, calitatea şi capacitatea regenerativă a acestora: *nu este cazul*

2.3. capacitatea de absorbţie a mediului:

1. zoneumede*: - nu este cazul,*
2. zonecostiere*: - nu este cazul,*
3. zonemontaneşiceleîmpădurite*: - nu este cazul*
4. parcurişirezervaţiinaturale: *- nu este cazul,*
5. ariiclasificatesauzoneprotejate *( zone specificate la alin.e), pct.2 din anexa 3) din HG nr.445/2009: - nu este cazul*
6. zoneledeprotecţiespecificatămai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările: *amplasamentul proiectului se află la o distanță de aprox. 230m de limita sitului Natura 2000 “Depresiunea și Munții Giurgeului”, ROSPA 0033.*
7. ariiîncarestandardeledecalitate amediuluistabilitedelegislaţieaufostdejadepăşite*: nu este cazul;*
8. ariiledenspopulate*: nu este cazul,*
9. peisajelecusemnificaţieistorică*,* culturalăşiarheologică*: nu este cazul;*

**3. Caracteristicile impactului potenţial:**

În raport cu criteriile stabilite la pct.1 şi 2 nu au fost identificate efecte semnificative posibile ale proiectului, cu accent deosebit pe:

1. extinderea impactului:
   * aria geografică: redusă, o parte a intravilanul comunei Lăzarea
   * numărul persoanelor afectate: prin realizarea proiectului nu vor fi persoane afectate negativ.
2. natura transfrontalieră a impactului*: nu este cazul,*
3. mărimea şi complexitatea impactului:
   * în perioada realizării proiectului*: vor rezulta deşeuri, care vor fi gestionate conform pct. 1.d,*
   * în perioada funcţionării*: valorile emisiilor în apă, sol după punerea în funcţiune a proiectului se vor încadra sub valorile limită stabilite prin acte normative în vigoare*
   * în perioada încetării activităţii: *- dezafectarea spălătoriei se face în ordinea inversă de montaj/construire.*
4. probabilitatea impactului*: mică,*
5. durata, frecvenţa şi reversibilitatea impactului*: impactul minor este pe termen scurt, nu rezultă impact remanent.*

**Condiţii de realizare a proiectului:**

1.Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor cu toate modificările și completările ulterioare

2.Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

3.Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

4. Titularul/operatorul activităţii se va asigura că toate operaţiile de pe amplasament

să fie realizate în aşa fel încât emisiile şi mirosurile să nu determine o deteriorare

semnificativă a calităţii aerului, dincolo de limitele amplasamentului.

5.După realizarea investiţiei veţi avea obligaţia de a solicita şi de a obţine autorizaţie de mediu. Documentaţia va fi întocmită conform prevederilor Ordinului M.M.D.D. nr. 1798/2007.

6. La finalizarea lucrarilor titularul va notifica autoritatea competenta pentru protectia mediului,

care va face un control de specialitate pentru verificarea respectarii prevederilor deciziei etapei de încadrare conform art.49, alin (3) din Ordinul nr. 135/2010.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

Conform art. 49 alin (3) şi (4) din Ordinul 135/2010 privind aprobarea Metodologiei de evaluare a impactului asupra mediului pentru proiecte publice şi private, la finalizarea lucrărilor autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

ing. DOMOKOS László József

**ŞEF SERVICIU A.A.A.,**

ing. LÁSZLÓ Anna

**ÎNTOCMIT,**

ing. ABOS Judit